b'\n_START_ARTICLE_\nGedulo ginklas\n_START_PARAGRAPH_\nGedulo ginklas\xc2\xa0\xe2\x80\x93 specialiai pagamintas ginklas, ne\xc5\xa1iojamas gedulo d\xc4\x97l artimo mirties ar katastrofos metu. Gedulo ginklas neturi ry\xc5\xa1ki\xc5\xb3 blizgan\xc4\x8di\xc5\xb3 dali\xc5\xb3. Metalin\xc4\x97s dalys (efesas, mak\xc5\xa1ties apkaustai, da\xc5\xbenai ir gele\xc5\xbet\xc4\x97) b\xc5\xabna juodintos\xc2\xa0\xe2\x80\x93 juodai ar m\xc4\x97lynai oksiduotos, rankena apvyta juoda virvele. Da\xc5\xbenai gedulo ginklai b\xc5\xabdavo \xc5\xa1pagos._NEWLINE_Gedulo ginklais vadindavo ir specialius ceremoninius ginklus (paprastai kalavijus ar kardus; angl. mourning sword), kurios ne\xc5\xa1iodavo tik laidotuvi\xc5\xb3 metu. Tokie ginklai da\xc5\xbenai neb\xc5\xabdavo visi\xc5\xa1kai gedulo spalv\xc5\xb3.'